ഉത്തരേന്ത്യയിലും കനത്ത മഴ ഡല്ഹിയിലെ താഴ്ന്ന പ്രദേശങ്ങളെല്ലാം വെള്ളത്തിനടിയില് ന്യൂഡല്ഹി: ഉത്തരേന്ത്യയിലും കനത്ത മഴ. ഇന്നലെ മുതല് അനുഭവപ്പെടുന്ന കനത്ത മഴയില് ഡല്ഹിയിലെ താഴ്ന്ന പ്രദേശങ്ങളെല്ലാം വെള്ളത്തിനടിയിലായി. ഗാസിപൂര് പഴം പച്ചക്കറി മാര്ക്കറ്റില് വെള്ളം കയറി. പലയിടത്തും ഗതാഗതം തടസ്സപ്പെട്ടതായും അധികൃതര് വ്യക്തമാക്കി. പുല്പ്രഹ്ലാദ്പൂര് അടിപ്പാതയിലെ വെള്ളക്കെട്ട് കാരണം എംബി റോഡ് അടച്ചു. ഡല്ഹിയില് ശക്തമായ മഴ ഇന്നും തുടരുമെന്നാണ് കാലാവസ്ഥാ നിരീക്ഷണ കേന്ദ്രം നല്കുന്ന മുന്നറിയിപ്പ്. ഡല്ഹി, ഗുരുഗ്രാം, ഗൊഹാന, ഹോഡല്, ഔറംഗബാദ്, പല്വാല്, ഫരീദാബാദ്, ബല്ലഭ്ഗാര്ഹ്, പാനിപ്പത്ത്, സൊഹാന എന്നിവിടങ്ങളിലെല്ലാം അധികൃതര് ജാഗ്രതാ മുന്നറിയിപ്പ് നല്കിയിട്ടുണ്ട്. ഇടിയോട് കൂടിയ മഴയ്ക്ക് സാധ്യതയുണ്ടെന്നാണ് അറിയിപ്പ്. ഉത്തര്പ്രദേശിലെ മഥുര, അലിഗഡ്, ഹാഥ്രസ്, ആഗ്ര എന്നിവിടങ്ങളിലെല്ലാം ശക്തമായ മഴ ഉണ്ടാകുമെന്നും കാലാവസ്ഥാ വിദഗ്ധര് പറയുന്നു. ഛത്തീസ്ഗഡിലെ ചമോലി ജില്ലയില് റെഡ് അലര്ട്ട് പ്രഖ്യാപിച്ചു. മുന്കരുതലിന്റെ ഭാഗമായി ബദരീനാഥ് യാത്രയും നിര്ത്തിവെച്ചു.